Naziv županije: **ISTARSKA**

Naziv škole: **OSNOVNA ŠKOLA JOŽE ŠURANA VIŠNJAN**

Sjedište i adresa: **Višnjan, Istarska 2**

MB( DZZS): **03090531**

OIB: **49067596635**

**OBRAZLOŽENJE FINANCIJSKOG PLANA ZA 2020. GODINU**

**TE PROJEKCIJA ZA 2021. I 2022. GODINU**

1. **Sažetak djelokruga rada OSNOVNA ŠKOLA JOŽE ŠURANA VIŠNJAN**

OSNOVNA ŠKOLA JOŽE ŠURANA VIŠNJAN je javna ustanova koja obavlja djelatnost osnovnog odgoja i obrazovanja počevši od 01.09.1960. u skladu s aktom o osnivanju Narodnog odbora općine Višnjan broj: 01-3294/1-1960 od 11.07.1960., a temeljem odluke Ministarstva prosvjete i športa KLASA: 602-02/01-01/1791**,** URBROJ: 532/1-01-01 od 29.studenog 2001.godine osnivačka prava prenesena su na Istarsku županiju i upisana je u zajednički elektronski upisnik ustanova osnovnog i srednjeg školstva Ministarstva znanosti, obrazovanja i sporta.

Škola ima svojstvo pravne osobe i upisana je u sudski registar ustanova kod Trgovačkog suda u Pazinu pod matičnim brojem subjekta upisa 040067127.

Naziv Škole je OSNOVNA ŠKOLA JOŽE ŠURANA VIŠNJAN, a sjedište Škole je u Višnjanu, ulica Istarska 2.

OSNOVNA ŠKOLA JOŽE ŠURANA VIŠNJAN je škola koja pruža osnovno obrazovanje učenicima od 1. do 8. razreda. Nastava je organizirana u jutarnjoj smjeni u petodnevnom radnom tjednu sa slobodnim subotama.

Redovna, izborna, dodatna i dopunska nastava se izvodi prema nastavnim planovima i programima koje je donijelo Ministarstvo znanosti, obrazovanja i športa, prema Godišnjem planu i programu škole i Školskom kurikulu za školsku godinu 2019./2020. U okviru školskog kurikula učenici pohađaju i izvannastavne aktivnosti. Školu polhađa 408 učenika u 26 razrednih odjeljenja.

Nastava u Školi je organizirana u MŠ Višnjan ( 200 učenika), PŠ Vižinada ( 91 učenika) i PŠ Kaštelir (117 učenika). U sve tri škole nastavu pohađaju učenici od 1. do 8. razreda. Produženi boravak za učenike je organiziran u svakoj od škola u 4 odjeljenja ( dva odjeljenja u MŠ Višnjan) čiji rad financiraju roditelji i lokalna zajednica.

Prijevoz učenika do škole ( udaljene više od 3 km -razredna nastava, odnosno 5 km -predmetna nastava) organiziran je u MŠ Višnjan i PŠ Vižinada, tako da učenici stignu na početak nastave u 8,00 sati.

1. **Naziv programa i vremensko razdoblje trajanja programa**

Osim redovne nastave u školi njegujemo i druge oblike rada u kojima su naši učenici vrlo uspješni. Redovni program daje samo osnovno znanje i smjernice, dok sve ostale aktivnosti čini skupina izbornih, dodatnih programa i izvannastavnih aktivnosti i projekata, koji se održavaju tijekom cijele školske godine.

**NAZIV PROGRAMA: 2101/REDOVNA DJELATNOST OŠ – MINIMALNI STANDARD**

**NAZIV AKTIVNOSTI: A210101/AKTIVNOST: Materijalni rashodi OŠ po kriterijima**

***Opis aktivnosti:*** Trošenje decentraliziranih sredstava sukladno bilančnim pravima

***Opći ciljevi:*** Odgoj i obrazovanje djece u OŠ

***Posebni ciljevi:*** Namjensko trošenje sredstava sukladno Odluci o kriterijima , mjerilima i načinu financiranja decentraliziranih funkcija osnovnog školstva za 2019. godinu donesenu od strane skupštine IŽ

***Ostvareni ciljevi aktivnosti i pokazatelji uspješnosti realizacije tih ciljeva:***

Financiranje materijalnih troškova po minimalnom standardu, vrši se na temelju ostvarenih bilančnih prava. Kriteriji za financiranje su slijedeći:

* 38,00 kn po broju učenika
* 300,00 kn po razrednom odjelu
* 300,00 kn po područnoj školi
* 2.000,00 kn po školi

U 2019. sredstva se troše po navedenim kriterijima do visine izračunatog limita 303.144,00 kn koji je ujedno limit i za 2020., a u 1. Rebalansu za 2020. slijedi i njegovo daljnje povećanje s obzirom na povećanje broja učenika (trenutno ih je 408, dok ih je u šk. godini 2018/19. bilo 403), kao kriterija s najvećim ponderom kod izračuna limita. Potrebno je naglasiti da je zbog nefleksibilnosti izvora financiranja (decentralizacija) potrebno pozornije planiranje i praćenje realizacije kako se ne bi ušlo u obvezu povrata sredstava u Proračun. Po završetku zadnjih nekoliko godina škola nije imala tu obvezu pa se može ustvrditi da je planiranje bilo zadovoljavajuće što ujedno znači da su postignuti ciljevi zadovoljavanja minimalnih potreba i uvjeta odgoja i obrazovanja djece u Školi.

**NAZIV AKTIVNOSTI: A210102/AKTIVNOST: Materijalni rashodi OŠ po stvarnom trošku**

***Opis aktivnosti:*** Trošenje decentraliziranih sredstava sukladno stvarnim troškovima

***Opći ciljevi:*** Odgoj i obrazovanje djece u OŠ

***Posebni ciljevi***: Namjensko trošenje sredstava sukladno Odluci o kriterijima , mjerilima i načinu financiranja decentraliziranih funkcija osnovnog školstva za 2019. godinu donesenu od strane skupštine IŽ

***Ostvareni ciljevi*** ***aktivnosti i pokazatelji uspješnosti realizacije tih ciljeva:***

Unatrag nekoliko godina sredstva su namjenski trošena za prijevoz učenika u školu (trenutno 186 učenika), za plaćanje najamnine za sportsku dvoranu za održavanje satova fizičke kulture za PŠ Kaštelir (trenutno 117 učenika) i za sistematske preglede zaposlenika po TKU (trenutno 24 zaposlenika) i uredno se doznačuju od strane Osnivača temeljem predočenih računa dobavljača. U 2020. ti su troškovi planirani na nivou od 865.687,00 kn što je znatno smanjenje od cca 14 % u odnosu na izvršenje u 2018. godini, uglavnom zbog toga što je Osnivač putem tendera javne nabave uspio sklopiti novi povoljniji okvirni sporazum za prijevoz učenika koji bi dobavljača trebao obvezivati na sklapanje dva uzastopna godišnja ugovora sa školom pod istim uvjetima.

**NAZIV AKTIVNOSTI: A210103/AKTIVNOST: Materijalni rashodi OŠ po stvarnom trošku-drugi izvori**

***Opis aktivnosti:*** Trošenje vlastitih sredstava, pomoći i donacija sukladno stvarnim troškovima

***Opći ciljevi:*** Odgoj i obrazovanje djece u OŠ

***Posebni ciljevi:*** Namjensko trošenje sredstava za podizanje uvjeta učenja djece i uvjeta rada zaposlenika iznad minimalnog standarda

***Ostvareni ciljevi aktivnosti i pokazatelji uspješnosti realizacije tih ciljeva:***

Škola troškove po ovoj aktivnosti knjiži dvojako, kao neizbježne stvarne troškove koji ne ulaze pod standardne izvore financiranja (Osnivač, Ministarstvo, Općine) ili su ti izvori nedovoljni (npr. troškovi za gorivo za vlastite potrebe, troškovi energije koju ne pokriva Osnivač zbog obveza uplate 50% prihoda od najma školskih prostora u Proračun, zatezne kamate, oporezive dnevnice, protokolarne troškove…), a planom za 2020. predviđen je ukupan iznos tih troškova od oko 22.500,00 kn.

**NAZIV AKTIVNOSTI: A210104/AKTIVNOST: Plaće i drugi rashodi za zaposlene osnovnih škola**

***Opis aktivnosti:*** Trošenje sredstava pomoći sukladno stvarnim troškovima

***Opći ciljevi:*** Odgoj i obrazovanje djece u OŠ

***Posebni ciljevi:*** Namjensko trošenje sredstava za plaće, naknade plaća i materijalna prava zaposlenika – učitelja i stručno-administrativnog osoblja

***Ostvareni ciljevi aktivnosti i pokazatelji uspješnosti realizacije tih ciljeva:***

Ovo je nova aktivnost otvorena za potrebe planiranja u 2020. godini kako bi se u potpunosti uskladio Financijski plan škole i posebni dio Proračuna IŽ, s obzirom da se sada uključuju i obračunska sredstva, tj. i ona sredstva koja do sada nisu prolazila preko žiro računa škole, nego su plaćanja išla direktno iz državne riznice. Na ovoj aktivnosti će se prikazivati direktni troškovi plaća i materijalnih prava, dok će se ostali obračunski troškovi prikazivati na drugim aktivnostima. Tako će se naknada zbog nezapošljavanja osoba s invaliditetom, koju škola također evidentira samo obračunski, prikazivati na aktivnosti A210103-Mat. rashodi OŠ po stv. trošku-drugi izvori, s obzirom da ona nije dio plaća ili doprinosa zaposlenih, nego predstavlja opći trošak poslodavaca. Potrebno je naglasiti nužan oprez u planiranju troškova kod ove aktivnosti, s obzirom da su upravo u vrijeme inicijalnog planiranja Proračuna za 2020. godinu bili u toku nesporazumi na relaciji između vlade i sindikata.

**NAZIV PROGRAMA: 2102/REDOVNA DJELATNOST OŠ – IZNAD STANDARDA**

**NAZIV AKTIVNOSTI: A210201/AKTIVNOST: Materijalni rashodi OŠ po stvarnom trošku iznad standarda**

***Opis aktivnosti:*** Trošenje nenamjenskih sredstava iznad standarda po stvarnim troškovima

***Opći ciljevi:*** Odgoj i obrazovanje djece u OŠ

***Posebni ciljevi:*** Namjensko trošenje sredstava sukladno Odluci o kriterijima , mjerilima i načinu financiranja decentraliziranih funkcija osnovnog školstva za 2019. godinu donesenu od strane skupštine IŽ

***Ostvareni ciljevi aktivnosti i pokazatelji uspješnosti realizacije tih ciljeva***:

Unatrag nekoliko godina sredstva se po ovoj aktivnosti troše na nekoliko stvarnih troškova: energente, premije osiguranja i troškove i novčane naknade za registraciju i servisiranje kombi vozila u vlasništvu Škole. Osiguranje i troškovi vozila donekle su predvidivi i daju se isplanirati, dok su kao i uvijek nepoznanica energenti (lož ulje) zbog njihovih sezonskih oscilacija cijena, pa se tek rebalansom Fin. plana s bliže vremenske distance može otprilike predvidjeti godišnji nivo troška koji će zadovoljiti potrebe Škole, ali i kako bi angažiranje nenamjenskih izvora Osnivača bilo što manje. U 2020. oni su planirani na razini od 305.166,27 kn, što je ipak za 2 % manje od izvršenja u 2018. godini. Ovi troškovi neophodni su za nesmetano odvijanje nastavnog procesa.

**NAZIV PROGRAMA: 2301/PROGRAMI OBRAZOVANJA IZNAD STANDARDA**

**NAZIV AKTIVNOSTI: A230106/AKTIVNOST: Školska kuhinja**

***Opis aktivnosti:*** Trošenje sredstava za aktivnost školske kuhinje

***Opći ciljevi:*** Odgoj i obrazovanje djece u OŠ

***Posebni ciljevi:*** Prehrana djece u OŠ

***Ostvareni ciljevi aktivnosti i pokazatelji uspješnosti realizacije tih ciljeva:***

Svi su pokazatelji vezani uz prehranu djece ostvaruju. Raznovrsnu prehranu (nekoliko menija tjedno napravljenih u konzultaciji sa ZZJZIŽ) koristi trenutno oko 280 učenika (što je na razini iz prošle školske godine), uz namjenski izvor financiranja tj. sufinanciranje roditelja, kao i ponešto od pomoći općina i gradova za djecu roditelja slabijeg imovinskog stanja. Uz to, školska kuhinja pruža usluge kuhanja školskih obroka za dječji vrtić u Vižinadi, (trenutno 34 djece) i dječji vrtić u Kašteliru (trenutno 50 djece) i također, uslugu koriste pojedini djelatnici škole (oko 10 djelatnika). U oba slučaja radi se o vlastitom izvoru financiranja. Planirani troškovi su za 2020. povećani za cca 25% u odnosu na izvršenje iz 2018. godine ponajviše zbog već spomenutog pružanja usluge kuhanja toplog obroka za dječji vrtić Kaštelir koje je započelo sredinom veljače tekuće godine.

**NAZIV AKTIVNOSTI: A230107/AKTIVNOST: Produženi boravak**

***Opis aktivnosti:*** Trošenje sredstava za aktivnost produženog boravka

***Opći ciljevi:*** Odgoj i obrazovanje djece u OŠ

***Posebni ciljevi:*** Prehrana i boravak djece u OŠ

***Ostvareni ciljevi aktivnosti i pokazatelji uspješnosti realizacije tih ciljeva:***

Svi se opći i posebni ciljevi vezani za ovu aktivnost ostvaruju kao što su: prehrana djece ( uz topli obrok djeca dobivaju i mliječni obrok i užinu), boravak djece u školi dok su roditelji angažirani na poslu i ostale aktivnosti (učenja, rješavanja zadataka, igre) koja djeca ostvaruju zajedno sa svoje 4 učiteljice, čije su plaće i materijalna prava u cijelosti financirane od strane Općina Kaštelir i Vižinada, dok je s Općinom Višnjan ugovoren novi model financiranja koji je započeo početkom 2019/2020. školske godine, gdje su sredstva planirana na način da cca 50% uplaćuje Općina, a cca 50% direktno uplaćuju roditelji, što će iziskivati znatno više pozornosti vezano uz naplatu potraživanja s obzirom da znatno povećan broj uplatitelja. Trenutni broj djece korisnika je oko 85 (što je također na razini iz prošle školske godine).

**NAZIV AKTIVNOSTI: A230112/AKTIVNOST: Robotika**

***Opis aktivnosti:*** Trošenje namjenskih sredstava za aktivnost robotika

***Opći ciljevi:*** Odgoj i obrazovanje djece u OŠ

***Posebni ciljevi:*** Učenje djece osnovama robotike

***Ostvareni ciljevi aktivnosti i pokazatelji uspješnosti realizacije tih ciljeva:***

U 2020. planiraju se troškovi od oko 1.000,00 kn za kupnju rezervnih dijelova i specifičnijih materijala potrebnih za odvijanje ove aktivnosti, a može se smatrati i dodatnom aktivnosti usko vezanom za informatiku koja je sada postala obvezan predmet u petom i šestom razredu osnovne škole.

**NAZIV AKTIVNOSTI: A230116/AKTIVNOST: Školski list i časopisi**

***Opis aktivnosti:*** Trošenje namjenskih sredstava za školski list

***Opći ciljevi:*** Odgoj i obrazovanje djece u OŠ

***Posebni ciljevi:*** Priprema i štampanje školskog lista

***Ostvareni ciljevi aktivnosti i pokazatelji uspješnosti realizacije tih ciljeva:***

Svi se ciljevi vezani uz ovu aktivnost ostvaruju, kao što su raznovrsnost sadržaja i teme vezane uz svakodnevicu djece i učitelja u školi. Može se ustvrditi da je školski list ZORT, zbog svog novog dizajna i načina uređivanja postao neka vrsta zaštitnog znaka Škole, čija izdanja budu redovito rasprodana.

Dodatno je za napomenuti da je na ovoj aktivnosti otvorena nova pozicija za knjige-novih udžbenika financiranih od strane MZO u okviru programa besplatne podjele roditeljima, tj. dodatnih kupnji koje se neće realizirati u tekućoj godini.

**NAZIV AKTIVNOSTI: A230117/AKTIVNOST: Slobodne aktivnosti**

***Opis aktivnosti:*** Trošenje namjenskih sredstava na razne slobodne aktivnosti djece u školi

***Opći ciljevi:*** Odgoj i obrazovanje djece u OŠ

***Posebni ciljevi:*** Priprema i odvijanje slobodnih aktivnosti u školi kako bi se kod učenika potaknulo zanimanje za dodatne interese i izražavanja njihovih sposobnosti

***Ostvareni ciljevi aktivnosti i pokazatelji uspješnosti realizacije tih ciljeva:***

Svi se ciljevi vezani uz ove aktivnosti ostvaruju, jer je velika većina učenika u njih uključena. Za izdvojiti su aktivnost poput zbora, astronomije, večeri matematike, lutkarske grupe. U posljednjih nekoliko godina, pa tako i za 2020. godišnji trošak iznosi između 2.000,00 i 3.000,00 kn, uglavnom za nastavni materijal i razne sitne potrepštine.

**NAZIV AKTIVNOSTI: A230119/AKTIVNOST: Nagrade za učenike**

***Opis aktivnosti:*** Trošenje namjenskih sredstava na nagrađivanje učenika

***Opći ciljevi:*** Odgoj i obrazovanje djece u OŠ

***Posebni ciljevi:*** Poticanje raznovrsnosti, kompetitivnosti, uzornog ponašanja kod djece u školi

***Ostvareni ciljevi aktivnosti i pokazatelji uspješnosti realizacije tih ciljeva:***

Svi se ciljevi vezani uz ove aktivnosti ostvaruju, jer su djeca stimulirana za napredovanje, a nagrade su predmetne (knjige, školski pribor), a potrebno je spomenuti da je unazad nekoliko godina ustanovljena i posebna nagrada za najboljeg učenika generacije po kriterijima najboljih ocjena i uzornog vladanja. Godišnji trošak na ovoj aktivnosti iznosi oko 5.000,00 kn, a za 2020. godinu su planirana i dodatna sredstva od donacija od oko 1.000,00 kn.

**NAZIV AKTIVNOSTI: A230135/AKTIVNOST: Školsko sportsko natjecanje**

***Opis aktivnosti:*** Trošenje sredstava od donacija na učestvovanje djece na sportskim takmičenjima

Opći ciljevi: Odgoj i obrazovanje djece u OŠ

***Posebni ciljevi:*** Odlazak i učestvovanje djece na sportska takmičenja

***Ostvareni ciljevi aktivnosti i pokazatelji uspješnosti realizacije tih ciljeva:***

Ovdje je obuhvaćen troškovni segment najzastupljenijih sportskih igara, poput nogometa i

košarke, a koji se pod pokroviteljstvom i organizacijom županijskih i državnih školskih sportskih saveza održavaju u raznim mjestima, tako da najveći udio imaju prijevozni troškovi uglavnom vanjskih prijevoznika, a manjim dijelom i kombija u vlasništvu škole.

Učenici u direktnim nadmetanjima s učenicima iz drugih škola unaprjeđuju svoj natjecateljski duh, ali i fer odnos prema suparniku na terenu.

**NAZIV AKTIVNOSTI: A230138/AKTIVNOST: Sudjelovanje na smotrama i radionicama**

***Opis aktivnosti:*** Trošenje namjenskih sredstava i sredstava od donacija na učestvovanje djece na smotrama i radionicama

***Opći ciljevi:*** Odgoj i obrazovanje djece u OŠ

***Posebni ciljevi:*** Odlazak i učestvovanje djece na smotre i radionice

***Ostvareni ciljevi aktivnosti i pokazatelji uspješnosti realizacije tih ciljeva:***

Glavni cilj ove aktivnosti je postignut, tj. izvannastavni dio učenja i predavanja djece koja u susretima sa svojim vršnjacima iz drugih škola razmjenjuju svoja znanja i iskustva, a u manjem dijelu prisutan je i natjecateljski moment. Rashode na ovoj aktivnosti teže je predvidjeti s obzirom da oni u najvećem dijelu ovise o udaljenosti mjesta na kojima se održavaju, visinama kotizacije i ponešto materijalnim rashodima potrebnim za njihovo održavanje.

**NAZIV AKTIVNOSTI: A230163/AKTIVNOST: Izleti i terenska nastava**

***Opis aktivnosti:*** Trošenje vlastitih sredstava, pomoći i sredstava od donacija na izlete i terensku nastavu

***Opći ciljevi:*** Odgoj i obrazovanje djece u OŠ

***Posebni ciljevi***: Priprema i realiziranje izleta djece u OŠ

***Ostvareni ciljevi aktivnosti i pokazatelji uspješnosti realizacije tih ciljeva***

Glavni cilj ove aktivnosti se postignut, jer djeca u predahu između predavanja na direktan način proširuju spoznaje i saznanja o onome što su prethodno učili u školi.

**NAZIV AKTIVNOSTI: A230170/AKTIVNOST: Učenička zadruga**

***Opis aktivnosti:*** Trošenje namjenskih sredstava na rad učeničke zadruge

***Opći ciljevi:*** Odgoj i obrazovanje djece u OŠ

***Posebni ciljevi:*** Poticanje djece na stvaralaštvo, kreativnost i samovrednovanje

***Ostvareni ciljevi aktivnosti i pokazatelji uspješnosti realizacije tih ciljeva:***

Za razliku od slobodnih aktivnosti, ovdje kod izražaja dolazi sustavniji i višegodišnji rad s djecom koja svoju nadarenost i zanimanja ostvaruju kroz više sekcija učeničke zadruge – mali kreativci, keramičari,maslinari, čuvari baštine… Djeca svojim radom kontinuirano ostvaruju prihode od kojih se zadruga samostalno financira (prodaja maslinovog ulja, proizvoda na biljnoj bazi, bižuterije…).

**NAZIV AKTIVNOSTI: A230184/AKTIVNOST: Zavičajna nastava**

**Opis aktivnosti:** Trošenje nenamjenskih i namjenskih sredstava na aktivnost zavičajne nastave

**Opći ciljevi:** Odgoj i obrazovanje djece u OŠ

**Posebni ciljevi:** Poticanje interesa školske djece za zavičajnu tematiku

**Ostvareni ciljevi aktivnosti i pokazatelji uspješnosti realizacije tih ciljeva:**

Svi su ciljevi vezani uz ovu aktivnost ostvareni. Jedno dodatno izdanje školskog lista ZORT u 2019. posvećeno je zavičajnoj tematici. Projekt se nastavlja i u 2020. godini kad bi istu takvu pozornost trebala privući izrada Zavičajne slikovnice, koja nije realizirana u 2019. godini.

**NAZIV AKTIVNOSTI: A230197/Projekt „Osiguranje prehrane djece u osnovnim školama**

**Opis aktivnosti:** Trošenje sredstava donacija na pomoć u ishrani djece slabijeg imovinskog stanja

**Opći ciljevi.** Odgoj i obrazovanje djece u OŠ

**Posebni ciljevi:** Osiguranje školske marende djeci roditelja slabijeg imovinskog stanja i samim time poboljšanje uvjeta boravka i učenja djece u školi

**Ostvareni ciljevi aktivnosti i pokazatelji uspješnosti realizacije tih ciljeva:**

Nakon što je inicijalno projekt operativno vođen od strane Crvenog križa Republike Hrvatske, u zadnjih godinu-dvije u Projekt se je uključila Zaklada „Hrvatska za djecu“ na način da jedno školsko polugodište sufinancira dio troška školskog toplog obroka u iznosu od cca 70 %, dok preostali dio plaćaju roditelji/skrbnici učenika. Projekt se odvija uz posredništvo Osnivača –IŽ, a planirani troškovi za 2020. godinu su na nivou tekuće godine, kad je u projekt bilo uključeno 23 učenika iz matične i dviju područnih škola.

**NAZIV AKTIVNOSTI: A230199/AKTIVNOST: Školska shema**

**Opis aktivnosti:** Trošenje namjenskih sredstava i sredstava pomoći na aktivnost Školske sheme

**Opći ciljevi.** Odgoj i obrazovanje djece u OŠ

**Posebni ciljevi:** Dodatna prehrana djece u OŠ mlijekom i mliječnim proizvodima i voćem i povrćem

**Ostvareni ciljevi aktivnosti i pokazatelji uspješnosti realizacije tih ciljeva:**

Radi povećanja unosa svježeg voća i povrća te mlijeka i mliječnih proizvoda, kao i podizanja svijesti o značaju zdrave prehrane kod školske djece, u Republici Hrvatskoj nastavlja se s provedbom „Školske sheme“– podjelom besplatnih obroka voća, povrća i mlijeka za školsku djecu i u 2020.. Školska shema je objedinila dosadašnju Shemu školskog voća i povrća i Program mlijeka u školama, na način da se odabire dobavljača koji isporučuje voće i povrće (100-150 g po djetetu tjedno) i mlijeko, jogurt, vrhnje i sl. (0,15-0,25 l po djetetu tjedno). Voće i povrće i mlijeko i mliječni proizvodi isporučuje se i raspodjeljuje najmanje jednom tjedno u nastavnim danima u skladu sa školskim kalendarom tijekom cijele školske godine.

Osim neosporne koristi koja Školska shema ima za učenike Škole, ona će donijeti i pozitivni financijski moment, jer se je ponešto ubrzao transfer sredstava koja škola mora prethodno doznačiti dobavljačima, ali valja primijetiti da i dalje zaostaje priljev sredstva iz Državnog proračuna u odnosu na sredstva financirana prijenosom EU sredstava, pa iz tog razloga škola mora planirati i dodatna namjenska sredstva.

**NAZIV PROGRAMA: 2405/OPREMANJE U OŠ**

**NAZIV AKTIVNOSTI: K240501/AKTIVNOST: Školski namještaj i oprema**

***Opis aktivnosti:*** Trošenje sredstava iz više izvora (vlastiti, namjenski, donacije, prodaja imovine) na školsku opremu

***Opći ciljevi:*** Odgoj i obrazovanje djece u OŠ

***Posebni ciljevi:*** Poboljšanje uvjeta učenja školske djece

***Ostvareni ciljevi aktivnosti i pokazatelji uspješnosti realizacije tih ciljeva:***

Predviđena kupnja opreme za 2020. je na nivou od cca 35.000,00 kn prvenstveno prema posebno proklamiranom cilju – poboljšanju uvjeta učenja i napredovanja školske djece pa je u tu svrhu predviđena nabava jedne interaktivne školske ploče

**NAZIV AKTIVNOSTI: K240502/AKTIVNOST: Opremanje knjižnica**

***Opis aktivnosti:*** Kupnja knjiga iz vlastitih izvora i donacija za školsku knjižnicu

***Opći ciljevi:*** Odgoj i obrazovanje djece u OŠ

***Posebni ciljevi:*** Povećanje knjižnog fonda za veću mogućnost izbora djece za čitanje knjiga

***Ostvareni ciljevi aktivnosti i pokazatelji uspješnosti realizacije tih ciljeva:***

Predviđena kupnja knjiga za 2020. ostala je na nivou kao i izvršenje za 2018. godinu od cca 8.000,00 kn, s tim da je došlo do supstitucije izvora financiranja s MZO na vlastite izvore u iznosu od cca 3.500,00 kn.

**NAZIV AKTIVNOSTI: K240505/AKTIVNOST: Uređenje školske zgrade i okoliša**

***Opis aktivnosti:*** Trošenje vlastitih, namjenskih sredstava i sredstava donacija na kupnju materijala i nabavljanje usluga

***Opći ciljevi:*** Odgoj i obrazovanje djece u OŠ

***Posebni ciljevi:*** Poboljšanje uvjeta boravka djece i rada školskog i administrativnog osoblja u školi

***Ostvareni ciljevi aktivnosti i pokazatelji uspješnosti realizacije tih ciljeva:***

Nakon uspješno provedenog Projekta „Zeleni pojas“ u suradnji s Naftnom industrijom „INA“,

započetog u 2018. i uspješno završenog sredinom tekuće godine doznakom posljednjeg obroka od 5.000,00 kn na žiro račun škole, u slijedećoj 2020. godini planiraju se skromnija sredstva u iznosi od cca 11.000,00 kn, prvenstveno iz razloga što je u sadašnjem trenutku nepoznanica da li će Škola i u slijedećoj godini uspjeti dobiti kakav sličan projekt, a navedena planirana sredstva u cijelosti bi se utrošila na privođenje funkciji do sada neiskorištenih prostora za poboljšanje boravka djece, ali i rada školskog i administrativnog osoblja u školi i samim time unapređenju njihova rada sa školskom djecom.

**NAZIV PROGRAMA:PROJEKT MOZAIK 3**

**NAZIV AKTIVNOSTI:AKTIVNOST: Provedba projekta MOZAIK 3**

***Opis aktivnosti:*** Trošenje sredstava od EU projekata na plaće i materijalna prava pomoćnika u nastavi

***Opći ciljevi:*** Odgoj i obrazovanje djece u OŠ

***Posebni ciljevi:*** Osiguranje pomoćnika u nastavi kao podrška i stručna pomoć učenicima s teškoćama u razvoju kako bi se poboljšao njihov odgojno-obrazovni uspjeh, socijalizacija i emocionalno funkcioniranje

***Ostvareni ciljevi aktivnosti i pokazatelji uspješnosti realizacije tih ciljeva:***

Troškovi ove aktivnosti prikazuju se u Proračunu IŽ samo na poziciji razdjela IŽ-UO, a ne pojedinačno po školama – učesnicama projekta, koje ih prikazuju samo u svojim Financijskim planovima.

Projekt MOZAIK je sufinanciran iz sredstava Europskog socijalnog fonda na temelju Operativnog programa „Učinkoviti ljudski potencijali 2014.-2020.“ Za ovu školsku godinu dobivena su bespovratna sredstava za projekt „MOZAIK 3“: „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, nastavak faze III“, čime se osiguralo pomoćnike u nastavi za učenike s teškoćama u školskoj 2019./2020. godini u školama u kojima je osnivač Istarska županija.

U 2020.godini do kraja 1. polugodišta predviđeno je angažiranje 6 Pomoćnika u nastavi koji će asistirati za 6 učenika s poteškoćama u razvoju.

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika što se ostvaruje:

* stalnim usavršavanjem učitelja (seminari, stručni skupovi, aktivi) i podizanjem nastavnog standarda na višu razinu;
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije;
* organiziranjem zajedničkih aktivnosti i učenika i učitelja tijekom izvannastavnih aktivnosti i druženja kroz kolektivno upoznavanje kulturne i duhovne baštine;
* poticanjem razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima.

Što se programima želi postići?

* Izgrađivati osjećaj zajedništva, grupnog rada, suradnje i uzajamnog pomaganja;
* Smanjiti stupanj nasilja među učenicima
* Razvijati natjecateljski duh, želja za uspjehom;
* Izgrađivati ekološku osviještenost;
* Isticati potrebu i važnost rada u svakodnevnom životu;
* Razvijati sposobnost prepoznavanja vlastitih sposobnosti;
* Razvijati logično zaključivanje i povezivanje stečenog znanja;
* Razvijati kulturu komunikacije i usvojiti obrasce uljudnog ophođenja
* Prepoznati humanističke vrijednosti kao prijateljstvo, suradnja, altruizam, tolerancija
* Privikavati se i upoznavati tuđe kulture i običaje;
* Povećavati vokabular i komunikaciju na stranim jezicima;
* Razvijati i formirati fizički i psihički zdrave osobe;
* Osposobiti za svrsishodno i organizirano provođenje slobodnog vremena;

Kako će se realizirati programi?

* Kroz različite aktivnosti i radionice kao što su – eko grupa, likovna grupa, lutkarske predstave, plesna grupa, novinarska, informatička, dramska, literarna, glazbena, graditeljska, kulinarska, izrada nakita
* Uključivanjem u rad dodatne nastave iz pojedinih predmeta- kemija, geografija, povijest, matematika, hrvatski jezik, engleski jezik, njemački jezik, talijanski jezik, tehnička kultura
* Aktivno baviti se nekom sportskom aktivnošću – uključenjem u planinarsku sekciju, nogomet, odbojka, stolni tenis, rukomet, košarka;
* Organizacijom i aktivnim sudjelovanjem u raznim kvizovima;
* Posjećivanjem sajmova knjiga, muzejima i raznim kulturnim manifestacijama

Od izbornih programa u Školi postoji talijanski jezik i vjeronauk od prvog do osmog razreda. Informatika je izborni predmet za učenike od sedmog do osmog razreda. Kroz te programe učenici zadovoljavaju svoje potrebe za većim znanjem, a posebno su motivirani za učenje stranih jezika.

Dodatni programi su organizirani gotovo za sve nastavne predmete gdje se učenici žele dodatno obrazovati. Zahvaljujući takvim oblicima rada naši su učenici ove školske godine bili na županijskim natjecanjima iz hrvatskog jezika, talijanskog jezika, geografije, LiDraNo, matematike, informatike, fizike, tehničke kulture, Smotri školskih zadruga

Izvannastavne aktivnosti su u našoj školi jako zastupljene. Najaktivniji i najbrojniji su članovi malog i velikog zbora, te folklora. Učenici tijekom godine sudjeluju u brojnim natjecanjima i manifestacijama.

Kroz takve aktivnosti učenici pronalaze sebe i zadovoljavaju svoje interese bez obzira na postignuti školski uspjeh. Na taj način se kod njih razvija natjecateljski duh, zadovoljavaju svoju znatiželju i kreativno ispunjavaju slobodno vrijeme.

1. **Zakonske i druge podloge na kojima se zasnivaju programi**

* Zakon o odgoju i obrazovanju u osnovnoj i srednjoj školi (NN br. 87/08. – 98/19)
* Zakon o ustanovama ( NN br. 76/93. - 35/08.)
* Zakon o proračunu ( NN br. 87/08. – 15/15), Pravilnik o proračunskim klasifikacijama (NN br. 26/10., 120/13) i Pravilnik o proračunskom računovodstvu i računskom planu ( NN br. 124/14. - 3/18.)
* Upute za izradu Proračuna Istarske Županije za razdoblje 2020.-2022.
* Godišnji plan i program rada škole za školsku godinu 2019./2020.
* Kurikulum škole za školsku godinu 2019./2020.
* Statut Škole
* Pravilnik o osnovnoškolskom odgoju i obrazovanju učenika s teškoćama u razvoju (NN br. 23/91)
* Pravilnik o načinima, postupcima i elementima vrednovanja učenika u osnovnoj i srednjoj školi (NN br. 112/10., 82/19)

1. **Potrebna sredstva za provođenje programa i ishodišta na kojima se zasnivaju izračuni i ocjene potrebnih sredstava za provođenje programa**

Financijskim planom proračunskog korisnika, odnosno škole, planiraju se sredstva potrebna za provođenje određenog programa. Programi se vode po izvorima financiranja i unaprijed definiranim proračunskim klasifikacijama koje su definirane Zakonom o proračunu.

Izvori sredstava za financiranje rada OSNOVNE ŠKOLE JOŽE ŠURANA VIŠNJAN su:

**- *OPĆI PRIHODI I PRIMITCI (POMOĆI),***skupina 636 - državni proračun (Ministarstvo znanosti i obrazovanja) za financiranje rashoda za zaposlene; lokalni proračun (Općine) za materijalne troškove poslovanja (plaće učiteljica u produženom boravku); Općine Višnjan, Kaštelir-Labinci, Vižinada i Tar-Vabriga za školsku kuhinju prema njihovim Odlukama o socijalnoj skrbi.

**- *OPĆI PRIHODI I PRIMITCI,***skupina 671 - Istarska Županija za materijalne i financijske troškove poslovanja

**- *VLASTITI PRIHODI,***skupina 661,683 - sredstva od iznajmljivanja prostora i pružanja usluga kuhanja obroka za vrtić, od ostalih prihoda, za materijalne i financijske troškove poslovanja, za provedbu dodatnih aktivnosti škole prema Godišnjem planu i programu rada; za kupnju knjižnog fonda i nefinancijske imovine

**- *PRIHODI PO POSEBNIM PROPISIMA,*** skupina652 *-* sastoje se od prihoda za sufinanciranje školske kuhinje, produženog boravka i drugih materijalnih troškova, prihoda od refundacija šteta i ostalih prihoda za posebne namjene za materijalne i financijske troškove poslovanja i kupnju nefinancijske imovine

**- *DONACIJE,*** skupina663 ***-*** od pravnih i fizičkih osoba i neprofitnih organizacija za kupnju opreme, knjižnog fonda i materijalne troškove poslovanja.

***- TEKUĆE POMOĆI IZ DRŽ. PRORAČUNA TEMELJEM PRIJENOSA SREDSTAVA EU,*** skupina638 - za projekte Pomoćnika u nastavi Mozaik 3 i provedbu Školske sheme

- ***PRIHODI OD PRODAJE OPREME***, skupina 722 – za kapitalne namjene

1. **Usklađenost ciljeva i programa sa dokumentima dugoročnog razvoja**

**( Županijska razvojna strategija IŽ)**

Školske ustanove ne donose strateške, već godišnje planove i programe (GPP i Školski kurikul) prema planu i programu koje je donijelo Ministarstvo znanosti i obrazovanja. Vertikala usklađivanja ciljeva i programa MZO-a i jedinice lokalne (regionalne) samouprave – školske ustanove još nije provedena.

Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, odnosno pomak određenih aktivnosti.

1. **Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

U Izvješću o radu za školsku godinu 2018./2019. godinu je analiziran uspjeh učenike Škole.

OSNOVNA ŠKOLA JOŽE ŠURANA VIŠNJAN na završetku školske godine 2018./ 19. imala je 403 učenika, dok trenutno na početku 2019./20. ima 408 učenika u 26 razrednih odjela. Na kraju nastavne godine učenici su postigli slijedeće rezultate:

* 238 učenik je razred završilo odličnim uspjehom
* 134 učenika ima vrlo dobar uspjeh
* 31 učenik je ostvarilo dobar uspjeh

Nije bilo učenika upućenih na pohađanje dopunskog rada.

Možemo konstatirati da su na kraju školske 2018./19. godine svi učenici uspješno završili godinu i prešli u viši razred.

Izborna nastava organizirana je prema interesima učenika iz vjeronauka, informatike i talijanskog jezika.

Vjeronauk je pohađalo 348 učenika u 25 obrazovnih skupina.

Izborna nastava iz talijanskog jezika ostvarivala se od 1. do 8. razreda u 25 obrazovne skupine u koje je bilo uključeno 307 učenika.

Informatika je bila organizirana za učenike od 7. do 8. razreda. Obuhvaćeno je bilo 80 učenika u 6 skupina.

Jedan od glavnih pokazatelja uspješnosti provođenja programa rezultati su koje učenici škole postižu na natjecanjima znanja, susreta i smotrama od županije preko regionalne do državne razine.

Postignuti rezultati na međužupanijskim i državnim natjecanjima:

* 1. mjesto na županijskom natjecanju iz talijanskog jezika
* 1. mjesto na županijskom natjecanju iz geografije
* 2. mjesto na državnom natjecanju iz talijanskog jezika

Praćenje uspješnosti velikog broja učenika koji završavaju ovu školu s odličnim i vrlo dobrim uspjehom te upisuju željene srednje škole ukazuje na kvalitetan rad naših zaposlenika. Njegujemo stvaralaštvo i kreativnost i pružamo stručnu pomoć za što kvalitetniji osobni razvoj svakog učenika što pokazuje i uspjeh naših učenika.

Prema Statutu Škole i Pravilniku o dodjeljivanju pohvala i nagrada učenicima Razredna vijeća i Učiteljska vijeća donijeli su Odluke o poticajnim pedagoškim mjerama za najuspješnije, najaktivnije, najodgovornije učenike koji su svojim trudom i zalaganjem postigli zapažene rezultate.

Ove školske godine uručeno je 90 nagrada učenicima i pohvaljeno njih 145 pa je za očekivati i sljedeće godine brojke na istoj razini. .

U školi je zaposleno 74 djelatnika, i to:

* 33 učitelja predmetne nastave
* 13 učitelja razredne nastave
* 4 učitelja u produženom boravku
* 6 pomoćnika u nastavi
* 2 stručna suradnika
* 1 ravnatelj
* 2 administrativna djelatnika
* 13 djelatnika tehničke službe

Zaposlenici škole su se stručno osposobljavali na seminarima, stručnim aktivima i drugim oblicima usavršavanja, te održavali ogledne satove prema programu stručnih vijeća.

KLASA: 400-02/19-01/01

URBROJ: 2167-23-01-19-02

Višnjan, 30.prosinca 2019. godine.

Ravnatelj :

Predrag Brkić, prof.